Եվ հրավիրվել են լսումներ, ասուլիսներ, ճռճռան հանդիպումներ, միջոցառումներ, լուրջ դեմքեր ու խուճուճ արտահայտություններ, կանխատեսումներ, որ տեսանկարահանող ու արագաչափող էլեկտրոնային պատժիչ ջոկատներն առարկայորեն կնվազեցնեն ՃՏՊ դեպքերն ու զոհերի քանակը: 249 զոհ 9 ամսում: Այսինքն՝ տարեկան մի գյուղի բնակչություն ԶՈՀ է գնում: Հիմա մտաբերենք ինքներս մեզ, բոլոր մեր այն բարեկամներին, ընկերներին ու ծանոթներին, ովքեր լեղապատառ են քշում, տոկից փախած. շտապում են տղեքը, պաշտոնյաները, ցենտրները: